कच्चे तेल के दाम उछलकर 112 डॉलर प्रति बैरल पर  
पश्चिम एशिया में जनाक्रोश की लहर दूसरे देशों में भी फैलने की आशंका के बीच अंतरराष्ट्रीय बाजार में कच्चे तेल के दाम दो वर्ष के उच्चतम स्तर पर चल रहे हैं।
पश्चिम एशिया में जन आक्रोश की लहर दूसरे देशों में भी फैलने की आशंका के बीच अंतरराष्ट्रीय बाजार में कच्चे तेल के दाम और चढ़कर दो वर्ष के उच्चतम स्तर पर चल रहे हैं। न्यूयॉर्क बाजार का अप्रैल डिलीवरी वाला लाइट स्वीट क्रूड अनुबंध एक डॉलर बढ़कर 99.10 डॉलर प्रति बैरल हो गया।  इसी तरह, अप्रैल डिलीवरी वाले बेंट्र नार्थ सी क्रूड 85 सेंट की वृद्धि के साथ 112.10 डॉलर प्रति बैरल तक चला गया। सिंगापुर की परामर्शदाता फर्म परविन एंड गर्त्ज में पेट्रोलियम सलाहकार विक्टर शुम ने कहा पूरे क्षेत्र में अशांति फैलने की आशंका से कच्चे तेल के दामों में तेजी देखी जा रही है।  उन्होंने कहा, लीबिया से बाहर बड़े तेल उत्पादक देशों तक इसे फैलने की आशंका है। ऐसा हुआ तो वहां तेल उत्पादन प्रभावित होगा।